**Formular 05** (*model orientativ*)

**Contract de furnizare**

**Nr.\_\_\_\_\_\_\_\_\_\_\_\_\_\_\_\_\_\_\_\_**

***Articol 1 – Părţile contractante***

***MINISTERUL Mediului*** cu sediul în București, B-dul Libertatii nr. 12, sector 5, telefon: 021 –………, fax 021 – …………., cod fiscal ……….., cont deschis la Activitatea de Trezorerie și Contabilitate Publică a Municipiului Bucuresti,conturi deschise la Activitatea de Trezorerie și Contabilitate Publică a Municipiului Bucuresti, \_\_\_\_\_\_\_\_\_\_\_\_***, reprezentată prin doamnal \_\_\_\_\_\_\_\_, Ministrul Mediului,***

***în calitate de Achizitor, pe de o parte***

**şi**

***…………………….…***, cu sediul central în ……………………….., telefon: …………., CUI ……………, înregistrată la Registrul Comerţului sub nr. …………………, cont deschis la Trezoreria Statului ……………………………….. reprezentată prin domnul/doamna ***………………….. - ADMINISTRATOR***,în calitate de **furnizor**, pe de altă parte

denumite în continuare fiecare în parte „**Partea**” şi în mod colectiv „**Părţile**” au convenit încheierea prezentului contract de furnizare.

***Articol 2 - Termeni şi definiţii***

**2.1** - În prezentul contract următorii termeni vor fi interpretaţi astfel:

* + - 1. ***contract* –** prezentul contract și anexele sale;
      2. ***achizitor şi furnizor*** - părtile contractante, aşa cum sunt acestea numite în prezentul contract;
      3. ***preţul contractului* -** preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, pentru produsele efectiv acceptate de către Achizitor ca fiind corespunzătoare;
      4. ***servicii*** - totalitatea activităţilor pe care Furnizorul trebuie să le realizeze, conform prevederilor contractuale;
      5. ***produse*** – bunurile pe care furnizorul se obligă, prin contract, să le furnizeze achizitorului;

f.***forţa majoră*** - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g.* ***zi*** - zi calendaristică, în afara cazului în care se prevede expres că sunt zile lucrătoare; *an* - 365 de zile.

h.***garanţia de bună execuţie* -** garanţia care se constituie de către furnizor în scopul asigurării achizitorului de îndeplinirea cantitativă, calitativă şi în perioada convenită a contractului.

***Articol 3 - Interpretare***

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.3.** Clauzele şi expresiile vor fi interpretate prin raportare la întregul contract .

***Articol 4 - Obiectul contractului***

**4.1** Furnizorul se obligă să livreze produsele prevăzute în Caietul de sarcini, Anexa nr. 1 la contract, în cantitățile solicitate și ofertate.

**4.2*.*** Furnizorul se obligă să asigure asistență tehnică.

**4.3** Achizitorul se obligă să plătească preţul convenit în prezentul contract pentru produsele furnizate (și serviciile prestate).

***Articol 5 - Preţul contractului***

**5.1** Preţul convenit pentru îndeplinirea contractului, plătibil Furnizorului de catre Achizitor, este cel declarat de Furnizor în Propunerea financiară, Anexa 3 la prezentul contract, respectiv***……..*** lei fără TVA, ***……….*** lei cu TVA.

**5.2.** Prețul contractului este ferm și nu se actualizează pe durata derulării contractului (*această prevedere se va insera acolo unde va fi cazul*).

***Art. 6 - Amendamente***

**6.1.** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

***Articol 7 - Durata contractului***

**7.1** Durata prezentului contract este de la data semnării contractului de către ambele părţi și înregistrarea la sediul Achizitorului, **și încetează la data de\_\_\_\_**.

**7.3** Dacă pe parcursul derulării contractului, Furnizorul nu respectă termenul de livrare, acesta are obligația de a notifica Achizitorul, în timp util. Modificarea datei de furnizare asumate în graficul de timp se va face cu acordul părților, prin act adițional.

***Articol 8 - Executarea contractului***

**8.1** Furnizarea produselor va începe după data semnării contractului de către ambele părţi, înregistrării acestuia la sediul achizitorului şi constituirii garanţiei de bună execuţie.

***Articol 9 - Documentele contractului***

**9.1** Documentele contractului sunt:

*a) Caietul de sarcini - anexa nr. 1;*

*b) Propunerea tehnică – anexa nr. 2;*

*c) Propunerea financiară – anexa nr. 3;*

*d) Graficul de timp - anexa nr. 4 (acolo unde este cazul);*

*e) Garanţia de bună execuţie – anexa nr. 5(acolo unde este cazul).*

***Articol 10* - *Obligaţiile Furnizorului***

**10.1.** Furnizorul se obligă să livreze produsele la standardele şi/sau performanţele prevăzute în Propunerea tehnică, Anexa nr. 2 la contract și la termenul de livrare stabilite prin graficul de timp convenit, precum și să remedieze, acolo unde este cazul, viciile ascunse, cu atenția și promptitudinea cuvenită. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**10.2** - Furnizorul se obligă să despagubească Achizitorul împotriva oricăror:

reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea caietului de sarcini întocmit de către achizitor.

**10.3** Furnizorul se obligă să transmităfactura fiscală (sau facturile fiscale, după caz) în care sunt cuprinse produsele livrate (și serviciile prestate) în conformitate cu Propunerea financiară, Anexa nr. 3 și cu respectarea prevederilor art. 155 alin. (19) din Codul fiscal.

**10.4** Furnizorul se obligă să respecte reglementările referitoare la condiţiile de muncă şi protecţia muncii şi după caz, standardele internaţionale agreate cu privire la forţa de muncă, convenţiile cu privire la libertatea de asociere şi negocierile colective, eliminarea muncii forţate şi obligatorii, eliminarea discriminării în privinţa angajării şi ocupării forţei de muncă şi abolirea muncii copiilor.

**10.5** Furnizorul va respecta şi se va supune tuturor legilor şi reglementărilor în vigoare in Romania şi se va asigura că si personalul său, salariat sau contractat de acesta, conducerea sa, subordonaţii acestuia şi salariaţii din teritoriu vor respecta şi se vor supune de asemenea aceloraşi legi şi reglementări. Furnizorul va despăgubi achizitorul în cazul oricăror pretenţii şi acţiuni în justiţie rezultate din orice încălcari ale prevederilor în vigoare de către furnizor, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

***Articol 11* - *Obligaţiile achizitorului***

**11.1** Achizitorul se obligă să recepţioneze produsele furnizate printr-un proces verbal de recepție cantitativă și calitativă, conform specificațiilor Caietului de sarcini, Anexa nr. 1 la Contract și în conformitate cu dispozițiile art. 14.

**11.2** Achizitorul se obligă să plătescă preţul către Furnizor în condiţiile prevăzute la art.12.1.

**11.3** Achizitorul se obligă să pună la dispoziţia Furnizorului orice facilităţi şi/sau informaţii pe care acesta le-a cerut în Propunerea tehnică, Anexa nr. 2 la Contract, şi pe care le consideră necesare îndeplinirii contractului.

**11.4** Achizitorul va pune la dispoziţia Furnizorului cu promptitudine orice informaţii şi/sau documente pe care le deţine şi care pot fi relevante pentru realizarea contractului. Aceste documente vor fi returnate Achizitorului la sfârşitul perioadei de execuţie a contractului.

***Articol 12 - Modalităţi de plată***

**12.1** Achizitorul are obligaţia de a efectua plata către furnizor, prin ordin de plată, din Trezoreria Municipiului Bucureşti, în termen de 30 zile de la data primirii facturii la sediul achizitorului, pe baza procesului verbal de recepţie cantitativă şi calitativă,aprobat de către comisia de recepție numită prin ordin al ministrului agriculturii și dezvoltării rurale.

**12.2** Factura va fi emisă de către furnizor pentru produsele furnizate după aprobarea procesului verbal de recepţie cantitativă şi calitativă, de către comisia de recepție numită prin ordin al ministrului agriculturii și dezvoltării rurale.

***Articol 13 - Garanţia de bună execuţie a contractului***

**13.1.** Furnizorul se obligă să constituie garanţia de bună execuţie a contractului în cuantum de ***\_\_\_%*** din valoarea contractului fără TVA, respectiv ***……….. lei***, în maxim 5 zile lucrătoare de la semnarea contractului de către ambele părţi. Garanţia de bună execuţie se constituie printr-un instrument de garantare emis în condiţiile legii de o societate bancară sau de o societate de asigurări /depunerea la casierie a unei sume în numerar/rețineri succesive din sumele datorate pentru facturi parțiale.

**13.2**Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, dacă Furnizorul nu îşi îndeplinește din culpa sa obligațiile asumate prin Contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica pretenția atât Furnizorului, cât și emitentului instrumentului de garantare, precizând obligaţiile care nu au fost respectate, precum și modul de calcul al prejudiciului. În situația executării garanției de bună execuție, parțial sau total, Furnizorul are obligația de a reîntregi garanția în cauză raportat la restul rămas de executat.

**13.3**Achizitorul se obligă să restituie garanţia de bună execuţie în termen de maxim 14 zile de la data întocmirii procesului verbal de recepție cantitativă și calitativă a produselor care fac obiectul contractului, în urma unei solicitări scrise din partea Furnizorului.

***Articol 14 - Recepţie şi verificări***

**14.1** - Achizitorul sau reprezentantul său, are dreptul de a verifica produsele furnizate pentru a stabili conformitatea lor cu prevederile din Propunerea tehnică, Anexa nr. 2, şi din Caietul de sarcini Anexa nr. 1.

**14.2** - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, Furnizorului, identitatea reprezentanţilor săi împuterniciţi pentru acest scop.

**14.3.** Recepţia cantitativă şi calitativă a produselor furnizate, se va face la sediul Achizitorului şi vor fi consemnate în Procesul verbal de recepţie cantitativă şi calitativă.

**14.4.** În cazul constatării unor deficienţe acestea vor fi aduse la cunoştinţa Furnizorului, în cel mai scurt timp, care are obligaţia de a remedia deficienţele semnalate, în termen de maxim 30 de zile de la data luării la cunoştinţă a acestora fără a depăşi termenul limită al finalizării contractului.

**14.5.** Procesul verbal de recepţie cantitativă şi calitativă nu va fi semnat de către achizitor, până la remedierea tuturor deficienţelor/neconcordanţelor constatate, acolo unde este cazul.

***Articol 15 - Plăţi şi penalităţi de întârziere***

**15.1** În cazul în care, din vina sa exclusivă, Furnizorul nu îşi execută obligaţiile asumate prin contract, atunci Achizitorul are dreptul de a deduce din preţul contractului, ca majorare de întârziere, o sumă echivalentă cu 0,02% pentru fiecare zi de întârziere, din valoarea obligației neîndeplinite, dar nu mai mult decât valoarea sumei datorate.

**15.2**În cazul în care Achizitorul nu onorează facturile în termenul și condițiile prevăzute la art. 12.1, atunci Furnizorul are dreptul de a solicita, ca majorări de întârziere, o suma echivalentă cu 0,02 % pentru fiecare zi de întârziere din plata neefectuată, dar nu mai mult decât valoarea sumei datorate.

**15.3** Penalităţile datorate curg de drept din data scadenţei obligaţiilor asumate conform prezentului contract.

***Articol 16 – Subcontractanţi -*** Se va elimina, daca nu este cazul.

***Articol 17 – Cesiunea***

**17.1**În prezentul contract de achiziție publică este permisă doar cesiunea creanțelor născute din acel contract, obligațiile născute rămânând în sarcina părților contractante, astfel cum au fost stipulate și asumate inițial.

***Articol 18 - Rezilierea contractului***

**18.1** Nerespectarea obligaţiilor principale ale contractului, (*se vor indica obligațiile esențiale din contract a căror neîndeplinire ar face imposibilă executarea în bune condiții a contractului*) în mod culpabil si repetat, dă dreptul părţii lezate de a considera contractul de drept reziliat şi de a pretinde plata de daune-interese, fără altă formalitate și fără intervenția unei instanțe judecătorești.

**18.2** Încălcarea prevederilor art. 17 determină rezilierea de drept a contractului, fără punere în întârziere și fără intervenția unei instanțe judecătorești.

**18.3**Nerespectarea obligaţiilor contractului, altele decât cele prevăzute la art. 18.1, în mod culpabil si repetat, dă dreptul părţii lezate de a considera contractul de drept reziliat şi de a pretinde plata de daune-interese, cu notificarea prealabilă a celeilalte părți.

**18.4** Achizitorul îşi rezervă dreptul de a denunţa unilateral contractul, în cel mult 15 zile de la apariţia unor circumstanţe care nu au putut fi prevăzute la data încheierii contractului, sub condiţia notificării Furnizorului cu cel puţin 3 zile înainte de momentul denunțării.

***Articol 19 - Forţa majoră***

**19.1** Forţa majoră este constatată de o autoritate competentă.

**19.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**19.3** Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**19.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor. Dacă forţa majoră acţionează sau se estimează că va acţiona o perioada mai mare de 1 luna, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**19.5** Nu va reprezenta o încălcare a obligaţiilor din Contract de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării Contractului de către părţi.

**19.6** Furnizorul nu va răspunde pentru penalităţi contractuale sau reziliere pentru neexecutare dacă, şi în măsura în care, întârzierea în executare sau altă neîndeplinire a obligaţiilor din prezentul Contract este rezultatul unui eveniment de forţă majoră. În mod similar, Achizitorul nu va datora dobândă pentru plăţile cu întârziere, pentru neexecutare sau pentru rezilierea de către furnizor pentru neexecutare, dacă, şi în măsura în care, întârzierea Achizitorului sau altă neîndeplinire a obligaţiilor sale este rezultatul forţei majore.

***Articol 20 – Încetarea contractului***

***Prezentul contract încetează de drept în următoarele situații:***

1. prin ajungere la termen;
2. prin executare;
3. prin reziliere sau rezoluțiune;
4. prin acordul părților contractante;
5. apariția unei situații de forță majoră, astfel cum rezultă din dispozițiile art. 19.4;
6. în cazul existenței unui conflict de interese, conform art. 10.7 alin. 3;
7. declanșarea procedurii de lichidare (faliment) înainte de începerea executării prezentului contract.

***Articol 21 - Soluţionarea litigiilor***

**21.1** Achizitorul şi Furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**21.2** Dacă, după 15 zile de la începerea acestor tratative neoficiale, Achizitorul şi Furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti în a căror rază teritorială îşi are sediul Achizitorul.

***Articol 22 - Limba care guvernează contractul***

Limba care guvernează contractul este limba română.

***Articol 23 - Comunicări***

**23.1** (1) Orice comunicare între părţi, referitoare la îndeplinirea prezentului contract, trebuie să fie transmisă şi în scris.

(2) Orice document scris trebuie înregistrat atât în momentul transmiterii cât şi în momentul primirii.

**23.2** Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***Articol 24 - Legea aplicabilă contractului***

Contractul va fi interpretat conform legilor din România.

**Articol 25 - *Dispoziţii finale***

**25.1***.*Contractulîmpreună cu anexele sale cuprinde \_\_ pagini din care: \_\_ pagini contractul de furnizare şi \_\_ pagini documentele contractului, respectiv anexele 1, 2, 3, 4 și 5.

**25.2** Prezentul contract a fost încheiat în două exemplare originale, având aceeași valoare juridică, unul pentru Achizitor şi unul pentru Furnizor.

**25.3** Urmărirea prezentului contract se va face din partea achizitorului de către ................

**ACHIZITOR** **FURNIZOR**